2เดือนกองทุนทองแย่ติดลบหนักสุด7.76%
2 เดือนแรกกองทุนทองคำขาดทุนหนักสุด 7.76% น้อยสุดลบ 3.67% &#8220;ฟิลลิป&#8221; แนะซื้อสะสม
7 มี.ค. 2556

2 เดือนแรกกองทุนทองคำขาดทุนหนักสุด 7.76% น้อยสุดลบ 3.67% “ฟิลลิป” แนะซื้อสะสม
บริษัท มอร์นิ่งสตาร์ รีเสิร์ซ (ประเทศไทย) เปิดเผยว่า ผลการดำเนินงานของกองทุนรวมทองคำในช่วง 2 เดือนแรก ปี 2556 ทั้งหมด 40 กองทุนติดลบทั้งหมด โดยกองทุนที่ติดลบน้อยสุดอยู่ที่ 3.67% และลบสูงสุด 7.76% 
ขณะที่ดัชนีเปรียบเทียบของกองทุน ได้แก่ Morningstar Precious Metal EW ติดลบ 19.19% ดัชนี Morningstar Precious Metal AW ติดลบ 13%
สำหรับ 10 อันดับแรกของกองทุนที่มีผลงานดีสุดในกลุ่ม ได้แก่ กองทุนเปิดทิสโก้ โกลด์ ติดลบ 3.67% กองทุนเปิดเคโกลด์ ติดลบ 3.75% กองทุนเปิดเคโกลด์ เพื่อการเลี้ยงชีพ ติดลบ 3.84% กองทุนเปิดไทยพาณิชย์ โกลด์ THB เฮดจ์ ติดลบ 8.7% กองทุนเปิดกรุงศรีโกลด์ เฮดจ์ ติดลบ 3.94%
กองทุนเปิดไทยพาณิชย์ โกลด์ THB เฮดจ์ เพื่อการเลี้ยงชีพ ติดลบ 4.03% กองทุนเปิดซีไอเอ็มบีพรินซิเพิล โกลด์ 8 เปอร์เซ็นต์ ทริกเกอร์ ติดลบ 4.06% กองทุนเปิดทิสโก้ โกลด์ เพื่อการเลี้ยงชีพ ติดลบ 4.07% กองทุนเปิดวรรณ โกลด์ เพื่อการเลี้ยงชีพ ลบ 4.09% และกองทุนเปิดธนชาต ทองคำแท่งH ลบ 4.10%
นายสานุพงศ์ สุทัศน์ธรรมกุล นักวิเคราะห์กองทุนรวม บริษัทหลักทรัพย์ ฟิลลิป กล่าวว่า ราคาทองคำในระยะสั้นแกว่งตัวสร้างฐานบริเวณ 1,550-1,600 เหรียญสหรัฐต่อออนซ์ จึงยังแนะนำสะสมกองทุนทองคำในฐานะสินทรัพย์ปลอดภัยต่อไป